**TEMATIKA ÉS KÖVETELMÉNYRENDSZER**

# 2021/2022. tanév I. (őszi) félév

|  |  |  |  |
| --- | --- | --- | --- |
| **TANTÁRGY NEVE: NEMZETKÖZI KÖZJOG I.** | | **Neptun kódja: BTNT401BA** | |
| **Előfeltétele:** | |
| **Helye a mintatantervben: 3. szemeszter** | | | **Meghirdetés: őszi szemeszter** |
| **Szak: NEMZETKÖZI TANULMÁNYOK (BTK)** | | | **Oktatás nyelve: magyar** |
| **Tárgy besorolása: kötelező** | | **Kreditérték: 4** | |
| **Számonkérés módja** | **kollokvium** | | |
| **Óraszám** | **nappali (heti): 3 elmélet + 1 gyakorlat** | | |
|  | | |
| **Létszámkeret** | **nappali tagozaton: korlátlan** | | |
|  | | |

**Tárgyat gondozó tanszék: Európa-jogi és Nemzetközi Jogi Tanszék**

**Tárgyjegyző neve, beosztása: Dr. Szűcs Lászlóné Dr. habil. Siska Katalin egyetemi docens**

**A tárgy további oktatói: Dr. Margittay-Mészáros Árpád, Dr. Porcsin Levente Márk**

**A tárgy célja:** a világban zajló események, az államok közötti kapcsolatok kiszélesedése és az integrációs folyamatok felgyorsulása egyre inkább felvetik annak szükségességét és igényét, hogy a tantárgy megismertesse a hallgatókat a nemzetközi jog legalapvetőbb területeivel. Ebben a félévben az alábbi lényeges, a nemzetközi jog működését lehetővé tevő fogalmakat, kérdésköröket kívánjuk megismertetni a hallgatókkal: a nemzetközi jog alapelvei, forrásai, a nemzetközi szerződések joga, a nemzetközi jog alanyai, a terület és tér a nemzetközi jogi kérdései, az emberi jogok nemzetközi védelme, valamint a menekültek és a kisebbségek helyzete, jogai.

Az elméleti képzést jogesetekkel, a „szokványostól eltérő” hatékony közös munkával és a kooperatív munkavégzésen alapuló módszerek alkalmazásával mélyítjük el a gyakorlati órákon. A tematikában foglalt követelményeket a hallgatók csoportokba rendeződve, egyéni és csoportos feladatok megoldásával tudják teljesíteni. Ezen módszerek segítségével a hallgatók megismerkedhetnek a problémamegoldás egy új aspektusával.

1. **A hetekre/konzultációkra lebontott tematika NAPPALI tagozat (hetekre lebontott tematika) Az ELŐADÁS tematikája:**
   1. A nemzetközi jog fogalma, története, sajátosságai
   2. A nemzetközi jog alapelvei
   3. A nemzetközi jog forrásai
   4. A nemzetközi szerződések joga
   5. A nemzetközi jog és a belső jog viszonya
   6. A nemzetközi jog alanyai. Az állami lét szakaszai
   7. Terület és tér használata a nemzetközi jogban I.
   8. Terület és tér használata a nemzetközi jogban II.
   9. Az emberi jogok nemzetközi védelme I. – univerzális védelem
   10. Az emberi jogok nemzetközi védelme II. – regionális védelem
   11. Állampolgárság, idegenjog. A diplomáciai védelem és a konzuli érdekvédelem
   12. A kisebbségek nemzetközi jogi védelme
   13. A nemzetközi menekültjog

# GYAKORLATI órák tematikája:

1. Bevezetés. A féléves követelmények ismertetése
2. A nemzetközi jog története
3. A nemzetközi jog alapelvei
4. A nemzetközi jog forrásai
5. A nemzetközi szerződések joga
6. A nemzetközi jog és a belső jog viszonya. A nemzetközi jog alanyai. Az állam fogalmi elemei
7. Terület és tér a nemzetközi jogban
8. Az emberi jogok univerzális védelme
9. Az emberi jogok regionális védelme
10. Állampolgárság, idegenjog. A diplomáciai védelem és a konzuli érdekvédelem
11. A kisebbségek nemzetközi jogi védelme. A menekültjog
12. Beszámoló az aláírásért (akinek szükséges)

# Követelményrendszer

1. **A számonkérés formája: szóbeli kollokvium.**

A vizsga szóbeli része megkezdésének feltétele, hogy a hallgató az írásban feltett **5 minimumkérdésből legalább 4-re** helyes választ adjon (kivéve a következő pontokban ismertetett kedvezmények)!

1. **Az aláírás megszerzésének pontos leírása:** a nemzetközi jog tananyagát (és egyben a kollokvium anyagát) képezik az **előadásokon** és a **gyakorlatokon elhangzottak**, valamint a **kötelező irodalomban megjelölt tankönyvfejezetek, jogesetek** és **jogszabályok**.

# Elméleti kurzus rész (előadás) anyagából történő számonkérés:

Az előadások látogatása **önkéntes**, de az ott elhangzottak **teljes egészében** a **számonkérés részét képezik**.

Lehetőséget biztosítunk egy **zárthelyi dolgozat** megírására, mely alapján a **90-100% közötti teljesítmény esetén a beugró kérdések megírása alól mentesség szerezhető** (A hallgatók ezt a dolgozatot egy közösen egyeztetett időpontban írják.)

Az a hallgató, aki **megszerezte a beugró kérdések megírása alóli mentességet**, lehetőséget kap egy **másik zárthelyi dolgozat megírására is** egy közösen egyeztetett időpontban. Ha szintén **90-100 % közötti eredményt ér el a hallgató**, illetve az előadásokon és a gyakorlatokon **minden alkalommal jelen van,** valamint a **gyakorlaton** megszerezhető pontokból is megszerzi a **90-100 %-ot**, **jegymegajánlást** kaphat!

# Gyakorlati kurzus rész (gyakorlat) anyagából történő számonkérés:

**a)** A TVSZ alapján a nemzetközi jog tárgyhoz – amely kollokviummal zárul – párhuzamosan meghirdetett gyakorlat kapcsolódik, amelynek teljesítése a vizsgára bocsátás feltétele, tehát a hallgató nem jelentkezhet a vizsgára mindaddig, amíg a gyakorlati aláírását nem szerezte meg.

# Az aláírás feltétele:

A **Bölcsészettudományi Kar** **NAPPALI tagozatos hallgatói** számára a félév során a gyakorlatokon való **jelenlét kötelező**. Az a hallgató, aki **háromnál több** alkalommal hiányzott, a félév teljes anyagából – az aláírás megszerzése érdekében – beszámolni köteles. Az aláírás megszerzésének feltétele az **órai aktivitás** és a **csoportban kiadott feladatok folyamatos megoldása**. Az aláírás megszerezhető abban az esetben, ha a csoportok – egyénenként vizsgálva – a feladatoknak legalább a **60 %-át** teljesítik. Ellenkező esetben viszont szintén beszámolási kötelezettség az aláírás megszerzésének a feltétele.

# Kreditelismerési feltételek

**a, melyik az a tanév, amelytől történő teljesítés elfogadható?**

A nemzetközi jog utóbbi években tapasztalt változásaira tekintettel (ideértve az új Alaptörvény elfogadását és a 2005. évi L. törvény átfogó módosítását is) a 2014-15-ben történő teljesítés az utolsó, ami még elfogadható.

# b, mely intézmények hasonló tárgyai fogadhatók el, ill. nem fogadhatók el?

Bármely más hazai egyetem jogi karán teljesített „Nemzetközi jog” tárgy elfogadható, ha a fenti időkorlátot teljesíti. A közigazgatási mesterszakon teljesített, a nemzetközi kapcsolatok elméletével és történetével foglalkozó tantárgyak alapján, tekintettel arra, hogy ezek nem a hatályos nemzetközi joghoz kötődnek, nem adható felmentés. Nem jogászképzésben teljesített tárgy esetén (ideértve a „Nemzetközi tanulmányok” és „Nemzetközi kapcsolatok” szakon végzett hallgatók kérelmét is) kizárólag akkor adható felmentés, ha legalább 2 félévnyi, kifejezetten nemzetközi közjogi tanulmányok igazolhatóak, az előző pontban említett időkorlátra is figyelemmel.

# c, milyen egyéb elnevezésű tárgyak fogadhatók el egyenértékűként?

Más elnevezésű tárgy nem fogadható el.

# Tananyag, szakirodalom Kötelező irodalom:

* Kende Tamás – Nagy Boldizsár – Sonnevend Pál – Valki László (szerk.): Nemzetközi jog. CompLex Kiadó, Budapest, 2018.
* Siska Katalin – Szemesi Sándor: A nemzetközi jog története. Debreceni Egyetemi Kiadó, Debrecen, 2006.
* Az előadásokon és a gyakorlatokon elhangzott tananyag teljes egészében.
* Az E-Learningre feltöltött jogszabályok, tansegédletek, diasorok.

# Ajánlott irodalom:

* Molnár Tamás: A nemzetközi jogi eredetű normák beépülése a magyar jogrendszerbe. Dialóg Campus Kiadó, Budapest, 2013.
* Lamm Vanda: A Nemzetközi Bíróság ítéletei és tanácsadó véleményei 1945-1993. Közgazdasági és Jogi Könyvkiadó, Budapest, 1995.
* Petró Rita – Sulyok Gábor: Nemzetközi jogi jogesetgyűjtemény. Bíbor Kiadó, Miskolc, 2000.
* Dr. Szűcs Lászlóné Dr. Siska Katalin: A nemzetközi jog alapkérdései a nemzetközi kapcsolatok elméletének és történetének viszonylatában. Debreceni Egyetemi Kiadó, Debrecen, 2010.
* Dr. Szűcs Lászlóné Dr. Siska Katalin: Az emberi jogok az arab világban. Debreceni Egyetemi Kiadó, Debrecen, 2012.

Debrecen, 2021.09.01.

Dr. Szűcs Lászlóné Dr. habil. Siska Katalin

egyetemi docens, tárgyjegyző oktató